ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...ช.ชดา
นายแบงก์กุมขมับ เมื่อเจอนโยบายประชาชื่นชมของรัฐบาล ที่จะให้ขึ้นดอกเบี้ยออมทรัพย์ที่ต่ำเตี้ยอยู่ที่ 0.5% มานานหลายเดือนแล้ว และผลตอบแทนจากการออมที่แท้จริงก็ยังติดลบ เหมือนคนออมเงินแล้วไม่ได้อะไรเลย เจอเงินเฟ้อดูดไปหมด 
...l...ฉะนั้น กรณ์ จาติกวณิช รมว.คลัง จะขอนัด ชาติศิริ โสภณพนิช ประธานสมาคมธนาคารไทย และมวลหมู่สมาชิกในเร็วๆ นี้ขอคุยด้วย เพื่อสอบถามรายละเอียดว่าจะทำตามนโยบายได้หรือไม่ ทั้งเรื่องดอกเบี้ยและเรื่องค่าธรรมเนียม
...l...พนักงานธนาคารทหารไทย ส่งจดหมายกดดันไล่พนักงาน ออกมาใช้ ช.ชดา ดู อ่านแล้วถึงกับสะอึก ไม่รู้ว่า บุญทักษ์ หวังเจริญ ซีอีโอแบงก์รู้ไหมว่า มีการกระทำแบบทุเรศระหว่างฝ่ายบุคคลกับพนักงานที่โดนหมายหัวให้เข้าโครงการเกษียณอายุก่อนกำหนด มีทั้งด่าว่าด้วยคำพูดว่าที่นี่ไม่ต้องการคุณแล้ว ทำไมไม่ออกไปเสียที มีทั้งไล่ให้กลับบ้านทั้งที่อยู่ในเวลาทำงาน เพื่อให้พนักงานบกพร่องจะได้ไล่ออกสะดวกๆ ทั้งที่พนักงานบอกว่ากำลังหางานใหม่อยู่ ใครเจอกดดันแบบนี้ ชีวิตคงแย่ หากพนักงานใจน้อยโดดตึกแบงก์ลงมาใครจะรับผิดชอบกันล่ะเนี่ย จะไล่ใครก็อย่าให้มันน่าเกลียดนักเลยค่ะ
...l...หลังจากหักปากกาเซียนได้ กฤษฎา ล่ำซำ รองกรรมการผู้จัดการอาวุโส แบงก์กสิกรไทย ก็หัวเราะเอิ้ก เอิ้ก ที่ไม่ได้โปรโมตเป็นกรรมการผู้จัดการแบงก์แทน ดร.ประสาน ไตรรัตน์วรกุล ที่จะย้ายไปเป็นผู้ว่าการแบงก์ชาติ ได้ยินว่างานนี้เดือดร้อนผู้ใหญ่ต้องไปขอร้องกันเชียว โถ เก้าอี้เอ็มดีกสิกรไทยมันน่ากลัวขนาดนั้นเลยหรือ
...l...ขรรค์ ประจวบเหมาะ กรรมการผู้จัดการ ธนาคารอาคารสงเคราะห์ (ธอส.) ที่กำลังจะกลายเป็นอดีตแฮปปี้อย่างมากที่จะเกษียณอายุ เรื่องคอร์แบงกิงของธนาคารที่ลงทุนไปบานเบิกแล้วใช้งานได้บ้างไม่ได้บ้าง ก็ให้เอ็มดีคนใหม่มาแก้ไขเอาเองเหอะ มีคนมาสมัครตั้ง 6 คน แต่ละคนก็ดูเด่นดีไม่แพ้กัน ต้องถามใจ ประดิษฐ์ ภัทรประสิทธิ์ รมช.คลัง ว่าไว้ใจใครให้มานั่งเก้าอี้นี้